ai4bharat/Pralekha huggingface dataset:
امور داخلہ کی وزارت
مرکزی وزیر داخلہ جناب امت شاہ نے قومی راجدھانی خطے کے لیے کووڈ-19 کے سلسلے میں ایک متحدہ حکمت عملی کے بارے میں آج دہلی، ہریانہ اور اترپردیش کے وزرائے اعلیٰ کے ساتھ میٹنگ کی
جناب امت شاہ نے ریپڈ اینٹیجن ٹیسٹ کے ذریعے مزید جانچ پر توجہ مرکوز کرنے کی ضرورت پر زور دیا تاکہ این سی آر میں انفیکشن کی شرح کو کم کیا جاسکے
مریضوں کے اسپتالوں میں جلد داخلے پر بھی توجہ دی جانی چاہیے تاکہ اموات کی شرح کو کم کیا جاسکے: مرکزی وزیر داخلہ
انسانی زاویے سے غریبوں کی زندگی بچانا اہمیت رکھتا ہے: مرکزی وزیر داخلہ
جناب امت شاہ نے آروگیہ سیتو اور اتہاس ایپس کے استعمال کو بڑھا وا دینے کی ضرورت پر زور دیا
کووڈ کے مریضوں کو مشورہ دینے کے بارے میں ایمس دہلی کا ٹیلی میڈیسن طریقے کو اترپردیش اور ہریانہ میں بھی اپنائے جانے کی ضرورت: جناب امت شاہ
نئی دہلی،2 جولائی، مرکزی وزیر داخلہ جناب امت شاہ نے آج قومی راجدھانی خطے  میں کووڈ-19 کے سلسلے میں ایک متحدہ حکم عملی اپنائےجانے کے سلسلے میں دہلی ، ہریانہ اور اترپردیش کے وزرائے اعلیٰ کے ساتھ ایک میٹنگ کی۔
انھوں نے کووڈ-19 کے مشتبہ مریضوں کی اور زیادہ جانچ پر توجہ دینے کی ضرورت پر زور دیا تاکہ این سی آر علاقے میں انفیکشن کی شرح کو کم کیا جاسکے۔ جناب امت شاہ نے کہا کہ ریپڈ انٹیجن ٹیسٹ کٹ کے ذریعے مزید جانچ کا طریقہ اپنائے جانے سے انفیکشن پھیلنے کی شرح 10 فیصد سے کم کرنے میں مدد ملے گی جیسا کہ عالمی صحت تنظیم نے مشورہ دیا ہے۔ جناب امت شاہ نے کہا کہ ان کٹوں کے ذریعے تقریباً 90 فیصد اسکریننگ ممکن ہے۔ یہ کٹ بھارت سرکار کی طرف سے اترپردیش اور ہریانہ کی حکومتوں کو ان کی مطلوب تعداد میں فراہم کیے جاسکتے ہیں۔ مرکزی وزیر داخلہ نے غریب اور ضرورت مند افراد کی زندگی بچانے کے لیے انسانی پہلو کی اہمیت پر زور دیتے ہوئے کہا کہ توجہ مریضوں کو اسپتال میں جلد داخل کرانے پر ہونی چاہئے تاکہ اموات کی شرح کو کم کیا جاسکے۔ جناب امت شاہ نے این سی آر میں کووڈ-19 کے مریضوں کا پتہ لگانے کی خاطر آروگیہ سیتو اور اتہاس ایپس کے بڑے پیمانے پر استعمال کی ضرورت پر زور دیا۔
مرکزی وزیر داخلہ نے مزید کہا کہ کووڈ-19 کے مریضوں کے لیے دہلی میں ایمس دہلی ٹیلی میڈیسن صلاح ومشورے کا جو طریقہ استعمال کیا جارہا ہے اسے اترپردیش اور ہریانہ میں بھی اپنایا جانا چاہیے۔ انھوں نے تجویز کیا کہ یو پی اور ہریانہ کو ایمس ٹیلی میڈیسن کووڈ صلاح ومشورے میں شامل ہونا چاہیے جس کے ذریعے مریضوں کو ماہر ڈاکٹروں کا مشورہ حاصل ہوتا ہے۔ یوپی اور ہریانہ میں چھوٹے اسپتالوں میں ڈاکٹروں کو ایمس کی طرف سے تربیت فراہم کی جانی چاہئے تاکہ ٹیلی ویڈیو گرافی میں مدد مل سکے۔
نیتی آیوگ کے ممبر ڈاکٹر وی کے پال نے این سی آر میں کووڈ-19 سے نمٹنے کے سلسلے میں حکمت عملی کے بارے میں ایک مقالہ بھی پیش کیا۔ انھوں نے دہلی این سی آر میں کی جانے والی بہترین کارروائیوں کی تفصیل پیش کی۔
صحت اور خاندانی فلاح وبہبود کے مرکزی وزیر ڈاکٹر ہرش وردھن، اترپردیش کے وزیر اعلیٰ جناب یوگی آدتیہ ناتھ، ہریانہ کے وزیر اعلیٰ جناب منوہر لال کھٹر، دہلی کے وزیر اعلیٰ جناب اروند کیجریوال اور مرکزی حکومت نیز اترپردیش، ہریانہ اور دہلی سرکاروں کے سینئر افسران بھی میٹنگ میں موجود تھے۔
وزیراعظم کا دفتر
گلاسگو، برطانیہ میں کوپ26 کے موقع پر وزیراعظم کی یوکرین کے صدر سے ملاقات
نئی دہلی:2 نومبر،2021۔وزیر اعظم جناب نریندر مودی نے 2 نومبر 2021 کو گلاسگو میں کوپ26 کے موقع پر یوکرین کے صدر عالی مرتبت جناب ولودومیر زیلینسکی سے ملاقات کی۔
رہنماؤں نے دوطرفہ تعلقات کی صورتحال کا جائزہ لیا اور خطے میں ہونے والی پیش رفت پر تبادلہ خیال کیا۔
انہوں نے وبائی امراض کے دوران تعاون پر اطمینان کا اظہار کیا جس میں دونوں ممالک کی طرف سے کووڈ ویکسینیشن سرٹیفکیٹس کو باہمی طور پر تسلیم کیا جانا بھی شامل ہے۔ وزیر اعظم مودی نے اس سال کے شروع میں کووڈ عالمی وبا کے دوسرے مرحلے کے دوران ہندوستان کو آکسیجن کنسنٹریٹروں کی فراہمی کے انسانی ہمدردی کے لئے صدر زیلنسکی کا شکریہ ادا کیا۔
دونوں رہنماؤں نے مثبت طور پر دونوں ممالک کے درمیان مضبوط عوام سے عوام کے رابطے، خاص طور پر یوکرین کی مختلف یونیورسٹیوں میں زیر تعلیم ہندوستانی طلباء کی بڑی تعداد کا جائزہ لیا۔
دونوں رہنماؤں نے دوطرفہ تعلقات کو مزید مضبوط کرنے کے لئے مل کر کام کرنے کے لئے اپنے عزم کا اعادہ کیا۔
ش ح۔م ع۔ ع ن
U NO: 12485
(
سائنس اور ٹیکنالوجی کی وزارت
مرکزی وزیر ڈاکٹر جتیندر سنگھ نے کہنا ہے کہ وزیر اعظم جناب مودی کی قیادت میں، ہندوستان تیزی کے ساتھ بڑھتے ہوئے بائیو ٹیک اسٹارٹ اپس کے ساتھ، دنیا کی بڑی بائیو معیشت کے طور پر ابھر رہا ہے
سائنس اور ٹیکنالوجی کے مرکزی وزی رمملکت ، ارضی سائنسز کے وزیر مملکت ؛ پی ایم او، پرسنل، عوامی شکایات، پنشن، ایٹمی توانائی اور خلاء کے وزیر مملکت ڈاکٹر جتیندر سنگھ نے کہا کہ وزیر اعظم نریندر مودی کی قیادت میں بھارت تیزی کے ساتھ ابھرتے ہوئے بایو ٹیک اسٹارٹ اپس کے ساتھ دنیا کی بڑی بایو معیشت کے طور پر ابھر رہا ہے۔
آج یہاں انڈیا ہیوی ٹیک سینٹر میں بایو ٹیکنالوجی کی قیادت والی انٹرپرائزیز کی ایسوسی ایشن  کی 20ویں سالانہ تقریبات میں افتتاحی خطاب کرتے ہوئے ڈاکٹر جتیندر سنگھ نے کہا کہ ہندوستان نے ’’مشن کووڈ سرکشا‘‘ کے صرف دو برسوں میں چار دیسی ویکسین تیار کی ہیں اور کوو ویکسین کے مینوفیکچر کو منظم کیا نیز مستقبل کی ویکسینوں کی آسان تیاری کے لیے ضروری بنیادی ڈھانچہ وضع کیا تاکہ ہمارا ملک وبا سے مقابلہ کرنے کے لیے تیار رہے۔
وزیر موصوف نے کہا کہ عالمی اختراعی اشاریے 2022 میں ، بھارت 81ویں پوزیشن سے 40ویں درجے پر پہنچ گیا ہے۔ اب ہمیں مستقبل قریب میں اعلیٰ 25 کی فہرست میں پہنچنے اور انڈیا @ 100 کے ذریعےاعلیٰ پانچ میں پہنچنے کے لیے ترغیب حاصل کرنی چاہئے۔ وزیر اعظم جناب نریندر مودی نے، جن انوسندھان کو ملک کے جے جوان، جے کسان، کے وگیان والے سدا بھار نعرے میں اضافہ کرکے اختراع کو ایک وسیع توجہ مرکوز فراہم کی ہے۔
ڈاکٹر جتیندر سنگھ نے کہا کہ ہندوستان میں تیسرا سب سے بڑا اسٹارٹ اپس ایکو نظام ہے اور یہ تیزی کے ساتھ ابھرتے ہوئے یونیکورنس کا گھر ہے۔ اسٹارٹ اپس بہت اہم ہے کیونکہ وہ نئے نظریات اور ٹیکنالوجیوں کا ذریعہ ہیں۔ ہندوستان کے اسٹارٹ اپس اور تحقیق وترقی کے ماحصل عالمی ریکارڈ قائم کر رہے ہیں اور یہ دنیا کے معیار کے ہم پلہ ہیں۔ خواتین سمیت نوجوان ٹیلنٹ، اسٹارٹ اپس کے ذریعے یا دیگر صورت میں ، ایک فروغ پذیر اختراعی قیادت والی معیشت کے لیے کامیابی کے ساتھ کہانی تحریر کر رہے ہیں۔
وزیر موصوف نے کہا کہ پہلے کے پالیسی اقدامات اور سیاسی نظام میں جدت طرازی کے لیے ایک سازگار ماحول عدم موجود تھا لیکن اب ہمارے وزیر اعظم نریندر مودی کی قیادت میں، سیاسی نظام کے ذریعے یہ ماحول فراہم کیا جارہا ہے کہ اور ہندوستان تیزی کے ساتھ آگے بڑھ رہا ہے۔
ڈاکٹر جتیندر سنگھ نے کہا کہ ہندوستانی صنعت دنیا کی سب سے تیزی سے بڑھتی ہوئی بڑی معیشت کی ریڑھ کی ہڈی ہے اور اس میں انقلاب لانے اور ٹیکنالوجی کی تحریک پیدا کرنے کی صلاحیت ہے۔ ا نھوں نے کہا کہ ملک میں نوجوان اختراع کاروں کو راغب کرنے کے لیے تحقیق، اسٹارٹ اپس، اکیڈمیاں اور صنعت کا انضمام اب کوئی اختیار نہیں بلکہ ایک اشد ضرورت ہے۔
وزیر موصوف نے کہا کہ اے بی ایل ای اپنے قیام کے 20ویں سال میں ٹیکنالوجیوں، مصنوعات تیار کرنے اور ایسے حل فراہم کرنے میں اہم کردار ادا کرسکتا ہے، جو عالمی برادری کی بڑے پیمانے پر مدد کریں۔
انھوں نے اے بی ایل ای کی20ویں سالگرہ کے موقع پر ایک اشاعت ’’انیبلر آف انڈیا بایوٹیک‘‘ کو جاری کرنے پر اس کی تعریف کی۔
ڈاکٹر جتیندر سنگھ نے صنعت پر زور دیا کہ وہ ہندوستان کی صد سالہ تقریب - انڈیا @ 100 میں 2030 تک 300 ارب امریکی ڈالرمالیت کی معیشت اور ایک کھرب امریکی ڈالر مالیت کی بایو معیشت کے ہدف کو حاصل کرنے میں مدد کرے۔
کابینہ
مرکزی کابینہ نے یونیورسل پوسٹل یونین کے آئین میں شامل گیارہویں ایڈیشنل پروٹوکول کی توثیق کو منظوری دی
وزیر اعظم جناب نریندر مودی کی زیرصدارت مرکزی کابینہ نے یونیورسل پوسٹل یونین  کے آئین میں شامل گیارہویں ایڈیشنل پروٹوکول کی توثیق کو منظوری دی۔ یہ آئین کے گیارہویں ایڈیشنل پروٹوکول کے جیسا ہی ہے جس پر 9سے 27 اگست 2021 کو عابدجان  میں منعقدہ یونیورسل پوسٹل یونین کی 27ویں کانگریس کے دوران دستخط کئے گئے تھے۔
یہ منظوری محکمہ ڈاک، حکومت ہند کو ایک ’’انسٹرومنٹ آف ریٹی فکیشن‘‘ حاصل کرنے کا اہل بناتی ہے، جس پر صدر جمہوریہ ہند کے دستخط ہوتے ہیں اور جسے یونیورسل پوسٹل یونین کے بین الاقوامی بیورو کے ڈائریکٹر جنرل کے یہاں جمع کرایا جاتا ہے۔
کابینہ کا یہ فیصلہ یو پی یو آئین کے آرٹیکل 25 اور 30 میں متعین کردہ ذمہ داریوں کو پورا کرے گا، جس میں رکن ممالک کی طرف سے کسی بھی کانگریس کی طرف سے آئین میں منظور کی گئی ترمیم کی جلد از جلد توثیق کی بات کہی گئی ہے۔
مختصراً، 27ویں یو پی یو کانگریس کے ذریعے یو پی یو کے آئین میں منظور کی گئی ترامیم، معاہدوں کے قانون سے متعلق ویانا کنونشن 1969 کے جذبے کے مطابق اس یونین کے قوانین کے بارے میں اور زیادہ قانونی وضاحت اور استحکام کو یقینی بناتی ہیں۔ اس کی اصطلاحات میں یکسانیت لاتی ہیں۔ اس کے متن میں طویل عرصے سے پائے جانے والے مختلف تضادات کو دور کرتی ہیں اور قوانین کی ’قبولیت یا منظوری‘ کے التزامات کو جگہ دیتی ہیں۔
وزارت دفاع
اڈیشہ کے ساحل سے مختصر فاصلے تک مار کرنے والے بیلسٹک میزائل پرتھوی II کا کامیاب تربیتی تجربہ کیا گیا
مختصر فاصلے تک مار کرنے والے بیلسٹک میزائل، پرتھوی-II کا کامیاب تربیتی لانچ 10 جنوری 2023 کو اوڈیشہ کے ساحل پر واقع انٹیگریٹڈ ٹیسٹ رینج، چاندی پور سے کیا گیا۔ ایک اچھی طرح سے قائم نظام، پرتھوی-2 میزائل، ہندوستان کے جوہری ڈیٹرنس کا ایک لازمی حصہ رہا ہے۔ میزائل نے انتہائی درستگی کے ساتھ اپنے ہدف کو نشانہ بنایا۔ یوزر ٹریننگ لانچ نے میزائل کے تمام آپریشنل اور تکنیکی معیارات یا پیمانوں کی کامیابی سے تصدیق کی۔
ش ح۔ ش ت۔ج
Uno-311
(Visitor Counter : 94
وزارت خزانہ
گجرات میں ایک گٹکھا تقسیم کرنے والی ایک بڑی کمپنی کے خلاف انکم ٹیکس محکمہ کی چھاپہ ماری
نئی دہلی:23؍نومبر2021:
انکم ٹیکس ڈپارٹمنٹ نے بتاریخ 16.11.2021 کو گجرات کی ایک بڑی گٹکھا تقسیم کرنے والی کمپنی کے خلاف تلاشی اور ضبطی کی کارروائی کی ہے۔
احمدآباد میں مختلف مقامات پر 15 جگہوں سے زیادہ پر تلاشی کی کارروائی کی گئی۔
تلاشی کی مہم کے دوران ، مختلف قابل اعتراض دستاویز اور ڈیجیل شواہد پائے گئے اور انہیں ضبط کرلیا گیا ہے۔
ان شواہد کا اولین تجزیہ واضح طور پر اشارہ کرتا ہے کہ مختلف بدعنوانیوں کے ذریعہ جیسے کہ سازوسامان کی غیر منکشف فروخت کی فہرست کے تحت غیر منکشف خرید اور خیر منکشف اخراجات بشکل کیش قابل ٹیکس آمدنی کو پوشیدہ رکھا گیا ہے۔
ضبط شدہ مواد کا مزید تجزیہ اشارہ کرتا ہے کہ کیش فروخت کے کچھ حصے حسابات کی کتاب میں درج نہیں کئے گئے ہیں۔ تلاشی ٹیم نے غیر منقولہ جائیدادوں میں غیر منکشف سرمایہ کاری کے شواہد کا بھی انکشاف کیا ہے ۔
تلاشی کی کارروائی کے دوران 7.50 کروڑ کے مبہم زیوارت ضبط کئے گئے ہیں ۔ بینک لاکر پر حکم امتناعی لگا دیا گیا ہے ۔
تلاشی کی کارروائی کے نتیجے میں اب تک 100 کروڑ سے زیادہ کی غیر منکشف آمدنی کا پتہ چلا ہے جس میں سے 30 کروڑ سے زیادہ غیرمنکشف آمدنی کا اعتراف کمپنی نے کیا ہے۔
مزید تحقیقات جاری ہے۔
صحت اور خاندانی بہبود کی وزارت
کووِڈ۔19 ٹیکہ کاری سے متعلق اپ ڈیٹ
ملک بھر میں ٹیکہ کاری سے مستفید ہو چکے صحتی کارکنان کی مجموعی تعداد آج 12.7 لاکھ سے تجاوز کر گئی
ٹیکہ کاری مہم کے ساتویں دن، شام 6 بجے تک 228563 استفادہ کنندگان کی ٹیکہ کاری کی گئی
کووِڈ۔19 ٹیکہ کاری پروگرام ، ملک گیر سطح پر چلائی جارہی زبردست ٹیکہ کاری مہم کے ساتویں دن کامیابی کے ساتھ انجام دیا گیا۔
عارضی رپورٹ کے مطابق، کووِڈ۔19 سے حفاظت کے لئے ٹیکہ کاری سے مستفید ہو چکے صحتی کارکنان کی تعداد 24397 سیشنوں کے توسط سے 12.7 لاکھ   سے تجاوز کر چکی ہے۔
ملک گیر کووِڈ19 ٹیکہ کاری مہم کے ساتویں دن، آج شام 6 بجے تک، 6230 سیشنوں کے توسط سے 228563 مستفیدین کی ٹیکہ کاری انجام دی گئی۔ دن کی حتمی رپورٹیں آج دیر رات تک مکمل ہو جائیں گی۔
|
|
نمبر شمار
|
|
ریاست/مرکز کے زیر انتظام علاقہ
|
|
ٹیکہ کاری سے مستفید ہونے والوں کی تعداد
|
|
1
|
|
انڈمان اور نکوبار جزائر
|
|
1466
|
|
2
|
|
آندھرا پردیش
|
|
1,27,726
|
|
3
|
|
اروناچل پردیش
|
|
5,782
|
|
4
|
|
آسام
|
|
13,654
|
|
5
|
|
بہار
|
|
63,620
|
|
6
|
|
چنڈی گڑھ
|
|
1157
|
|
7
|
|
چھتیس گڑھ
|
|
22,171
|
|
8
|
|
دادر اور ناگر حویلی
|
|
238
|
|
9
|
|
دمن اور دیو
|
|
94
|
|
10
|
|
دہلی
|
|
18,844
|
|
11
|
|
گوا
|
|
946
|
|
12
|
|
گجرات
|
|
42,395
|
|
13
|
|
ہریانہ
|
|
62,142
|
|
14
|
|
ہماچل پردیش
|
|
8,817
|
|
15
|
|
جموں و کشمیر
|
|
9,850
|
|
16
|
|
جھارکھنڈ
|
|
14,769
|
|
17
|
|
کرناٹک
|
|
1,82,503
|
|
18
|
|
کیرالا
|
|
46,970
|
|
19
|
|
لداخ
|
|
401
|
|
20
|
|
لکشدیپ
|
|
552
|
|
21
|
|
مدھیہ پردیش
|
|
38,278
|
|
22
|
|
مہاراشٹر
|
|
70,032
|
|
23
|
|
منی پور
|
|
1923
|
|
24
|
|
میگھالیہ
|
|
2078
|
|
25
|
|
میزورم
|
|
3657
|
|
26
|
|
ناگالینڈ
|
|
3,443
|
|
27
|
|
اڈیشہ
|
|
1,21,004
|
|
28
|
|
پڈوچیری
|
|
1097
|
|
29
|
|
پنجاب
|
|
21,230
|
|
30
|
|
راجستھان
|
|
37,887
|
|
31
|
|
سکم
|
|
960
|
|
32
|
|
تمل ناڈو
|
|
46,825
|
|
33
|
|
تلنگانہ
|
|
1,02,724
|
|
34
|
|
تری پورہ
|
|
14,252
|
|
35
|
|
اترپردیش
|
|
59,473
|
|
36
|
|
اتراکھنڈ
|
|
10,298
|
|
37
|
|
مغربی بنگال
|
|
80,542
|
|
38
|
|
متفرقات
|
|
32,297
|
|
میزان
|
|
12,72,097
ٹیکہ کاری مہم کے ساتویں دن شام 6 بجے تک ٹیکہ کاری کے بعد برعکس اثرات کے 267 معاملات  درج کیے جا چکے ہیں۔
شمال مشرقی ریاستوں کی ترقی کی وزارت
عالمی بینک کے کنٹری ڈائریکٹر جناب آگستے کومے اور شمال مشرقی خطے کی ترقی ، ثقافت اور سیاحت کے مرکزی وزیر جناب جی کشن ریڈی کے درمیان میٹنگ
عالمی بینک کو آخری میل تک ترقی کو پہنچانے اور شمال مشرق کے لوگوں کی خاطر پائیدار معاش کے مواقع پیدا کرنے کے لئے مل کر کام کرنا چاہئے اور تعاون کے متعدد شعبوں کی کھوج بین کرنی چاہئے: عالمی بینک، کنٹری ڈائریکٹر
عالمی بینک کے کنٹری ڈائریکٹر جناب آگستے کومے نے آج شمال مشرقی خطے کی ترقی، سیاحت اور ثقافت کے مرکزی وزیر جناب جی کشن ریڈی سے ملاقات کر کے شمال مشرقی خطے میں بڑے پیمانے پر تعاون سے متعلق بات چیت کی۔
جناب جی کشن ریڈی نے جناب آگستے کومے کی قیادت والے عالمی بینک کے وفد کا استقبال کیا اور خطے میں ترقیاتی کاموں کو آگے بڑھانے اور شمال مشرقی خطے کی ترقی کے لئے عالمی بینک کی طرف سے مسلسل امداد فراہم کرنے کے خاطر ان کی تعریف کی۔ جناب ریڈی نے کہا کہ عزت مآب وزیراعظم جناب نریندر مودی جی کی قیادت میں شمال مشرقی خطہ اس پورے علاقے کی ترقی کو آگے بڑھانے کا ایک انجن بن چکا ہے۔ عالمی بینک اس مشن میں ایک اہم پارٹنر ہے اور آئندہ بھی رہے گا۔
میٹنگ کے دوران جناب کومے نے شمال مشرقی خطے میں ہندوستانی حکومت کی پائیدار کوششوں کی تعریف کی اور کہا کہ شمال مشرقی خطے کی ترقی کی وزارت اور عالمی بینک کو ساتھ مل کر کام کرنا چاہئے اور امداد باہمی کے متعدد شعبوں کی کھوج بین کرنی چاہئے تاکہ اس بات کو یقینی بنایا جاسکے کہ ترقی کے فوائد آخری میل تک پہنچیں اور شمال مشرق کے لوگوں کے لئے پائیدار معاش کے مواقع پیدا ہوسکیں۔
۔۔۔۔۔۔۔۔۔۔۔۔۔۔۔۔
ش ح۔ق ت۔ ق ر
U-2653
(Visitor Counter : 53
وزیراعظم کا دفتر
وزیراعظم نے آندھر پردیش کے علاقوں میں موسلادھار بارش کے بارے میں ریاست کے وزیراعلیٰ سے بات چیت کی
نئی دہلی،19نومبر، 2021/ وزیراعظم جناب نریندر مودی نے آندھر پردیش کے علاقوں میں موسلادھار بارش کے تناظر میں صورت حال پر وزیر اعلیٰ جناب وائی ایس جگن موہن ریڈی سے بات چیت کی ۔ جناب مودی نے مرکز کی طرف سے ہر ممکن مدد کا یقین دلایا۔
ایک ٹوئیٹ میں وزیراعظم نے کہا :
’’میں نے آندھر پردیش کے وزیر اعلیٰ سے ریاست کے علاقوں میں موسلادھار بارش کے تناظر میں صورتحال پر بات چیت کی۔ انہیں مرکز کی طرف سے ہر ممکن مدد کا یقین دلایا۔ میں ہر ایک کی خوشحالی اور حفاظت کے لیے دعا گو ہوں۔‘‘
۔۔۔
م ن ۔ اس۔ ت ح ۔
U –13045
(
سائنس اور ٹیکنالوجی کی وزارت
لیہہ میں زرعی معلومات پھیلانے کے لئے نیشنل مشن آن سسٹیننگ ہمالین ایکوسسٹم  کی آئی سی اے آر ٹیم کو ایوارڈ عطا کیا گیا
نئی دہلی، 12اپریل 2021:زرعی تحقیق کی بھارتی کونسل کے سائنسدانوں کی ایک ٹیم کو ایک قو می زرعی میگزین ایگریکلچر ٹوڈے کے ذریعہ لیب سے کھیت تک زراعت کے طریق کاراور ٹکنالوجیوں کو پھیلانے میں ایکسی لینس کا ایوارڈ دیا گیا ہے۔لیہہ جیسے دوردراز کے علاقوںمیں روزی روٹی اور معیار زندگی کو بہتر بنانے کے علاوہ ذریعہ معاش کو بہتر بنانے کے سلسلے میں ان کے کام کو تسلیم بھی کیا گیا ہے ۔
نیشنل مشن آن سسٹیننگ ہمالین ایکو سسٹم کے تحت ہمالیائی زراعت سے متعلق ٹاسک فورس کے رابطہ کار ڈاکٹر اے اروناچلم اور ساتھی تحقیق کار لیہہ کمپوننٹ کی قیادت میں گروپ نئی فصلوں اور مختلف اندازے کے ساتھ کسانوں کے کھیتوں میں گھاس پھوس کے بندوبست کے مظاہرے اور بہترین زرعی معاشی طور طریقے متعارف کرارہا ہے۔
یہ گروپ تکنیکی سپورٹ ممبروں محترمہ اسٹانزن لینڈول ، ڈاکٹر انوچ سپلبار کےساتھ ایسوسی ایٹ سائنسداں ڈاکٹر انوراگ سکسینہ پر مشتمل ہے۔ جناب جگمت اسٹانزن نے بھی کسانوں کے لئے دستیاب سائنسی معلومات کے پھیلاؤ کے لئے ایک کسان میلے اور ورکشاپ کے ساتھ کُل 38 ٹریننگس کا اہتمام کیا تھا تاکہ سائنس اور ٹکنالوجی کے محکمے کے این ایم ایس ایچ ای پروگرام سے استفادہ حاصل کرتے ہوئے لیہہ خطے میں پائیدار اور آب وہوا – لچک دار زراعت کے لئے امکانات پید ا ہوسکیں ۔
سائنس اور ٹکنالوجی کے محکمے نے آب وہوا میں تبدیلی پروگرام کے حصے کے طور پر این ایم ایس ایچ ای سے متعلق قومی مشن کے تحت ہمالیائی زراعت ٹاسک فورس نے ڈاٹا بیس ڈیولپمنٹ نگرانی ، مطابقتی تحقیق ، پائلٹ اسٹیڈیز اور منظم صلاحیت سازی / تربیتی پروگرام جیسے 6 اجزاپر کام کیا ہے۔
ہمالیائی زراعت پر ٹاسک فورس کے ممبروں کی جانب سے کسانوں کی تربیت ،صلاحیت سازی اور معلومات کے پھیلاؤسے متعلق کئے گئے این ایم ایس ایچ ای کے کام نے لیہہ خطے کے ذریعہ معاش کے پیداواری نظام میں منافع بخش اور روزی روٹی کے پروگرام کو بہتر بنانے میں مدددی ہے۔
پرنسپل سائنسداں ڈاکٹر ایم رگھوونشی جو سوائل سروے اور زمین کے استعمال کی منصوبہ بندی اور آئی سی اے آر – نیشنل بیورو میں فی الحال مامور ہیں ، نے ایگری کلچر ایکس ٹینشن 2021 کے لئے ایوارڈ تقریب کے دوران ایوارڈ حاصل کیا ،جس کا اہتمام ورچوئلی طور پر ایگری کلچر ٹوڈے گروپ نے کیا تھا۔
امور داخلہ کی وزارت
‘‘بارش اور موسم کے امکانی نقصانات کو کم کرنے’’ سے متعلق ، قدرتی آفات کے بندوبست کے قومی ادارے این آئی ڈی ایم کا ویبنار اختتام پذیر ہوا
نئی دہلی،5 اگست ، 2020 / وزارت داخلہ کے قدرتی آفات کے بندوبست سے متعلق قومی ادارے این آئی ڈی ایم نے بھارت کے محکمہ موسمیات کے ساتھ مل کر 14 جولائی سے 4 اگست تک ایک ویبینار سیریز کا انعقاد کیا جس کا موضوع تھا ‘‘بارش اور موسم سے لاحق امکانی خطرات کو کم کرنا’’۔ ویبینار کی اس سیریز میں 4 ویبینار شامل تھے، جن میں گرج چمک کے ساتھ چھیٹے اور بجلی گرنے ، بادل پھٹنے اور سیلاب ، سمندری طوفانوں نیز آب و ہوا میں تبدیلی اور موسم کے شدید ترین حالات پر توجہ دی گئی۔ ویبینار کے اس سیریز میں خصوصی توجہ اس بات پر بھی دی گئی کہ بارش اور موسم سے لاحق امکانی خطرات کو بہتر طریقے سے سمجھنے کے معنوں میں امکانی صلاحیت میں اضافہ کیا جائے اور وزیراعظم جناب نریندر مودی کے دس نکاتی ایجنڈے اور قدرتی آفات کے امکانی خطرات کو کم کرنے سے متعلق سینڈائی لائحہ عمل پر عمل درآمد کر کے موثر مشترک اقدامات کیے جائیں تاکہ امکانی خطرات کو کم کیا جا سکے اور موثر مواصلات اور آس پاس کے علاقوں کی برادشت کی صلاحیت میں اضافہ کیا جائے۔
داخلی امور کے مرکزی وزیر مملکت جناب نتیہ نند رائے 14 جولائی کو اس سیریز کے پہلے ویبینار کا افتتاح کیا۔ یہ ویبینار گرج چمک کے ساتھ چھیٹے اور بجلی گرنے کے موضوع پر مبنی تھا۔ جناب رائے نے اپنے خطاب میں بارش اور موسم سے متعلق قدرتی آفات کے امکانی خطرات کو کم کرنے کے لیے حکومت ہند کے محکموں اور ایجنسیوں کی طرف سے کیے گیے بڑے کاموں کو اجاگر کیا۔ انہوں نے قدرتی آفات کے ان منفی اثرات کو کم کرنے کے لیے قلیل مدتی اور طویل مدتی مشترک اقدامات پر بھی زور دیا۔
ویبینار سیریز سے جن اہم شخصیتوں نے خطاب کیا ان میں این ڈی ایم اے کے ممبر سکریٹری جناب جی وی وی سرما، زمینی علوم کی وزارت کے سکریٹری ڈاکٹر راجیون، این ڈی ایم اے کے ایڈیشنل سکریٹری ڈاکٹر وی تیروپوگز، این آئی ڈی ایم کے ایگزیکٹیو ڈائریکٹر میجر جنرل منوج کمار جندل ، آئی ایم ڈی کے ڈائریکٹر جنرل ڈاکٹر مرتیونجے مہاپاتر، این ڈی آر ایف کے ڈائریکٹر جنرل جناب ایس این پردھان اور این آئی ڈی ایم میں جی ایم آر ڈی کے سربراہ پروفیسر سوریہ پرکاش شامل ہیں۔ جن مشہور شخصیتوں نے تقریر کی ان میں سی ڈبلیو سی کے ڈائریکٹر ، آئی آئی ٹی بامبے کے پروفیسر کپل گپتا ، آئی ایم ڈی میں سائنٹسٹ – ایف ڈاکٹر آر اے جینا منی ، آئی ایم ڈی میں ہائیڈرو میٹ کے سربراہ جناب بی پی یادو، آئی ایم ڈی میں سائنسٹسٹ – ایف ڈاکٹر ڈی آر پٹانیل، آئی ایم ڈی میں سائنسٹسٹ – ایف ڈاکٹر سوما سین روئے، عالمی بینک کے جناب انوپ کرنتھ اور آی ایم ڈی میں سائنسٹسٹ – ای محترمہ سینیتا دیوی شامل ہیں۔
۔۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
2020۔08۔05
U – 4343
(Visitor Counter : 136
کابینہ
کابینہ نے بھارت کے 22ویں لا کمیشن کی مدت کار کو 31 اگست 2024 تک وسعت دینے کی تجویز کو اپنی منظوری دی
مرکزی کابینہ نے معزز وزیراعظم جناب نریندر مودی کی قیادت میں بھارت کے 22ویں قانون کمیشن کی مدت کار 31 اگست 2024 تک بڑھانے کی اپنی تجویز کو منظوری دے دی ہے ۔ بھارت کا قانونی کمیشن حکومت ہند کی جانب سے تشکیل دیے جانے والی ایک قانونی اختیارات سے مبرا انجمن ہے۔ یہ کمیشن اصلاً 1955 میں تشکیل دیا گیا تھا اور وقتاً فوقتاً اس کی تشکیل نو عمل میں آتی رہی ہے۔ موجودہ 22ویں لا کمیشن کی مدت کار 20 فروری 2023 کو مکمل ہو رہی ہے۔
مختلف النوع لا کمیشن ملک کے قانون کی ترقی پسندانہ ترقی اور ضابطہ بندی میں اپنا اہم تعاون دے چکے ہیں۔ قانونی کمیشن نے اب تک 277 رپورٹیں داخل کی ہیں۔
22ویں لا کمیشن کے صدر نشین اور اراکین نے حال ہی میں اپنا عہدہ سنبھالا ہے اور تجزیہ کے لیے متعدد التوائی پروجیکٹوں کو زیر غور لانے کا عمل انجام دیا ہے اور اس سلسلے میں ایک رپورٹ کی تیاری پیش رفت کے مراحل میں ہے۔ لہٰذا 22ویں لا کمیشن کی مدت کار 31 اگست 2024 تک بڑھا دی گئی ہے۔ یہ حسب دستور اپنے سابق انداز میں برقرار رہے گا جس کی تفصیلات درج ذیل ہیں:
- ایک کل وقتی صدر نشین
- چار کل وقتی اراکین 
- قانونی امور کے محکمے کے سکریٹری، بلحاظ عہدہ رکن ہوں گے
- قانون ساز محکمے کے سکریٹری ، بلحاظ عہدہ رکن ہوں گے اور
- پانچ سے زائد جزوقتی اراکین نہیں ہوں گے
قانون کمیشن اپنی توسیع شدہ مدت کار کے دوران اپنی موجودہ ذمہ داریوں کو انجام دینا جاری رکھے گا جیسا کہ 21فروری 2020 کے احکام کے مطابق اسے سونپی گئی ہیں جن میں دیگر امور کے علاوہ درج ذیل باتیں شامل ہیں۔
- ایسے قوانین کی شناخت جن کی افادیت اب باقی نہیں رہی ہے اور فرسودہ اور غیر ضروری قوانین کی منسوخی کی سفارش
- ایسے نئے قانون وضع کرنے کے سلسلے میں اپنی تجاویز پیش کرنا جو رہنما اصول نافذ کرنے کے لیے ضروری ہوں اور آئین کی تمہید میں متعین کردہ مقاصد کے حصول کے لیے درکار ہوں۔
- قانون اور عدالتی انتظامیہ سے متعلق موضوعات پر حکومت کو اپنے نظریات سے آگاہ کرنا جنہیں وزارت قانون اور انصاف  کی جانب سے کمیشن کے حوالے کیا جائے ۔
- حکومت کی جانب سے وزارت قانون اور انصاف  کے ذریعہ کسی غیر ملک کو تحقیقی خدمت فراہم کرنے کی درخواست پر غور کرنا۔
- مرکزی حکومت کو وقتاً فوقتاً تمام تر امور، معاملات ، مطالعات اور اس کے ذریعہ عمل میں لائی گئی تحقیق کی تفصیلات تیار کرنا اور داخل کرنا اور ایسی رپورٹوں کی سفارش کرنا جنہیں مرکز یا کسی ریاست کے ذریعہ مؤثر اقدامات کے طور پر نافذ کیا جانا درکار ہے۔
- ایسے دیگر امور انجام دینا جنہیں وقتاً فوقتاً مرکز کی جانب سے کمیشن کو سونپا جائے۔
صحت اور خاندانی بہبود کی وزارت
اقتصادی طورپرپسماندہ طبقات  پرخصوصی زورکے ساتھ قومی صحت پالیسی
نئی دہلی 11 فروری :صحت اورخاندانی بہبود کے وزیرمملکت جناب اشونی کمارچوبے نے آج یہاں راجیہ سبھا میں ایک سوال کے تحریری جواب میں اطلاع فراہم کی کہ حکومت نے قومی صحت پالیسی 2017وضع کی ہے ، جس کا مقصد تمام ترقیاتی پروجیکٹوں میں امتناعی صحت اقدامات اور صحت خدمات کو فروغ دینے والے اورینٹیشن کے ذریعہ بہترصحت اور خوشحالی کی ممکنہ اعلیٰ ترین سطح کا حصول اور بہترین معیاری حفظان صحت خدمات کی جانب ہمہ گیر رسائی فراہم کرناہے ۔ اس بات کو بھی یقینی بنایاگیاہے کہ حفظان صحت خدمات تک رسائی حاصل کرنے کے دوران کسی بھی شخص کو مالی دشواری کے سبب کسی بھی دقت کا سامنانہ کرناپڑے ۔
قومی صحت پالیسی کے کلیدی رہنما اصول میں سے ایک نابرابری اورعدم مساوات کو ختم کرنا ہے ، جس کا مطلب غریبوں تک رسائی حاصل کرنے کے لئے مثبت کارروائی بھی ہے ۔ اس کامطلب اس دوران جنس ، غربت ، ذات پات ، معذوریت اور دیگرسماجی تفریق اورجغرافیائی رکاوٹوں کی متعددشکلوں کے لحاظ سے ہونے والی تفریق کو ختم کرنا بھی ہے ۔
اس پالیسی کا مقصد قبائلی اورسماجی سطح پر کمزورطبقات پرمشتمل مختلف گروپوں کی مخصوص صحت ضروریات کو تسلیم کرنابھی ہے ۔ یہ پالیسی صحت خدمات کی فراہمی میں حالات پرمبنی اقدامات کی بھی سفارش کرتی ہے ۔
دوردراز / دشوارگذاراور دیہی علاقوں میں کام کرنے کے لئے ڈاکٹروں کی حوصلہ افزائی کرنے کے لئے میڈیکل کونسل آف انڈیا نے مرکزی حکومت کی منظوری کے ساتھ پوسٹ گریجویٹ میڈیکل ایجوکیشن ضابطے 2020میں بھی ترمیم کی ہے جو کہ درج ذیل
ہے :
1-پوسٹ گریجویٹ ڈپلوما کورسیز میں 50فیصد نشستیں سرکاری ملازمت میں کام کرنے والے ان میڈیکل آفیسروں کے لئے مخصوص ہوں گی جنھوں نے دوردراز /دشوار گذاریادیہی علاقوں میں کم از کم 3برس خدمات انجام دی ہوں ۔ پی جی ڈپلوما کی ڈگری حاصل کرنے کے بعد میڈیکل آفسیروں کو دوردراز /دشوارگزاریادیہی علاقوں میں دوسال تک خدمات انجام دینے ہوں گے ۔
2-اس سلسلے میں دوردراز /دشوارگذارعلاقوں یادیہی علاقوں میں سروس کے دوران ہرسال کے لئے حاصل کئے گئے نمبرات کے 10فیصد تک کی شرح سے اور پوسٹ گریجویٹ میڈیکل کورسیز میں داخلے کے لئے داخلہ امتحان میں حاصل کئے گئے نمبرات کے زیادہ سے زیادہ 30فیصد تک کی شرح سے انھیں ترغیبات بھی فراہم کئے جانے کی تجویز ہے۔